Michael Schenker

Michael Schenker (født 1955) er en tysk hardrock/heavy metal gitarist. Varemerket hans er den lett gjenkjennelige flying V-gitaren, først Gibson så gikk han over til Dean, men er nå tilbake til Gibson igjen.  

Schenker startet sin karriere i Scorpions sammen med broren Rudolf Schenker og var med på deres debutalbum Lonesome Crow (1972), i tillegg er han kreditert som låtskriver på to av sporene på oppfølgeren Fly to the Rainbow (1974). Han vendte tilbake til bandet lenge nok til å bidra musikalsk til tre låter på Lovedrive (1979), men forlot Scorpions igjen før albumet kom ut.Adam St. James: «Michael Schenker Interview: Good Times for the German Guitar God» i Guitar.com 

Schenker ble kapret av UFO da deres gitarist Mick Bolton forlot bandet, etter at Scorpions hadde turnert sammen med UFO,Pete Prown og H.P. Newquist: Legends of rock guitar (Hal Leonard, Milwaukee, USA 1997), s. 183 og spilte med dem fra og med Phenomenon (1974) til og med liveinnspillingen Strangers in the Night (1979). Han har senere blitt gjenforent med UFO og utgitt tre plater med UFO i perioden 1995-2002. Han har vært tilbudt medlemskap i The Rolling Stones, Aerosmith og Ozzy Osbourne's Band, men avslo disse.

Schenker har fungert som bandleder i MSG, som på de fleste utgivelsene har stått for Michael Schenker Group. Da vokalisten Robin McAuley var med 1987-1992, kalte de seg McAuley Schenker Group. Han har også gitt ut plater med Michael Schenker's Temple of Rock, foruten soloplater og plater fra en rekke samarbeidsprosjekter.

 Referanser 

 Eksterne lenker 




Kategori:Tyske gitarister
Kategori:Scorpions-medlemmer